Diari Oficial de la Generalitat Valenciana


Sumari del DOGV 6057, del 15-07-2009 (2009/8330)

RESOLUCIÓ de 16 de juny de 2009, del conseller de Medi Ambient, Aigua, Urbanisme i Habitatge, per la qual s'aproven els documents reconeguts per a la qualitat en l'edificació següents: aplicació informàtica per elaborar la documentació informativa de les característiques de l'edifici (DICE) i el convertidor de dades CALENER-FIDE.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8330


Data del document
:   16-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * document
    * reglamentació de la construcció
    * legislació
    * indústria de la construcció

RESOLUCIÓ de 16 de juny de 2009, del conseller de Medi Ambient, Aigua, Urbanisme i Habitatge, per la qual s'aproven els documents reconeguts per a la qualitat en l'edificació següents: aplicació informàtica per elaborar la documentació informativa de les característiques de l'edifici (DICE) i el convertidor de dades CALENER-FIDE. [2009/8330]  
A iniciativa de l'Institut Tecnològic de la Construcció (AIDICO), la Direcció General d'Habitatge i Projectes Urbans ha instruït un expedient administratiu a fi d'impulsar l'aprovació dels documents reconeguts identificats en l'encapçalament d'aquest document, d'acord amb els següents   
Fets  
U. L'Institut Tecnològic de la Construcció (AIDICO) va sol·licitar el 6 d'abril de 2009 l'aprovació dels documents: aplicació informàtica per elaborar la documentació informativa de les característiques de l'edifici (DICE) i el convertidor de dades CALENER-FIDE com a document reconegut per a la qualitat en l'edificació, d'acord amb el Decret 132/2006, de 29 de setembre, del Consell.  
Dos. El 12 de maig de 2009, la Direcció General d'Habitatge i Projectes Urbans va obrir tràmit d'audiència pública amb la finalitat que les entitats o associacions interessades s'aportaren quantes al·legacions, observacions o indicacions consideraren convenient manifestar al text remés.  
Tres. No havent estat formulades al legacions per part de les entitats i associacions que intervenen en el tràmit d'audiència pública, es consideren textos definitius el textos inicialment proposats.  
A aquests fets són d'aplicació els següents:  
Fonaments de dret  
Primer. Aquest òrgan és el competent per a l'aprovació d'aquests documents reconeguts, segons estableix l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Tecnològic de la Construcció (AIDICO) és competent per a instar l'aprovació d'aquests documents reconeguts, segons el que disposa l'article 7 del Decret 132/2006.  
Tercer. L'objecte d'aquests documents reconeguts apareix tipificat en l'article 4, apartat d) del Decret 132/2006, en concordança amb el que estipula, així mateix, l'article 4 del Reial decret 314/2006, de 17 de març, pel qual s'aprova el Codi tècnic de l'edificació.  
Quart. Per a l'aprovació d'aquests documents reconeguts s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar els documents reconeguts per a la qualitat en l'edificació denominats:  
Aplicació informàtica per elaborar la documentació informativa de les característiques de l'edifici (DICE), amb el codi DRD 03/09.  
Convertidor de dades CALENER-FIDE, amb el codi DRD 04/09.  
Aquests documents reconeguts han de ser inscrits en el Registre Especial de Documents Reconeguts, d'acord amb el que preveu l'article 10 del Decret 132/2006, de 29 de setembre.  
Contra aquesta resolució, la qual posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el DOCV, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 16 de juny de 2009. - El conseller de Medi Ambient, Aigua, Urbanisme i Habitatge: José Ramón García Antón